1.

Lisätään seuraava liite VIa: ” LIITE VIa EUROJÄRJESTELMÄN LUOTTO-OPERAATIOISSA KÄYTETTÄVIÄ ARVOPAPERIKAUPAN SELVITYSJÄRJESTELMIÄ JA ARVOPAPERIKAUPAN SELVITYSJÄRJESTELMIEN VÄLISIÄ LINKKEJÄ KOSKEVAT KELPOISUUSEHDOT I. ARVOPAPERIKAUPAN SELVITYSJÄRJESTELMIÄ JA ARVOPAPERIKAUPAN SELVITYSJÄRJESTELMIEN VÄLISIÄ LINKKEJÄ KOSKEVAT KELPOISUUSEHDOT 1. Eurojärjestelmä määrittää sellaisten arvopaperikaupan selvitysjärjestelmien kelpoisuuden, joita operoi jäsenvaltioon, jonka rahayksikkö on euro, sijoittautunut arvopaperikeskus, kansallinen keskuspankki tai Euroopan parlamentin ja neuvoston asetuksen (EU) N:o 909/2014 (1) 1 artiklan 4 kohdassa tarkoitettu julkinen elin (jäljempänä arvopaperikaupan selvitysjärjestelmän operaattori), seuraavien ehtojen perusteella: a) Euroalueen arvopaperikaupan selvitysjärjestelmän operaattori noudattaa asetuksessa (EU) N:o 909/2014 vahvistettuja arvopaperikeskuksen toimilupaa koskevia vaatimuksia; ja b) sen jäsenvaltion kansallinen keskuspankki, jossa asianomainen arvopaperikaupan selvitysjärjestelmä toimii, on laatinut ja ylläpitää asianmukaisia, II jaksossa vahvistetut eurojärjestelmän vaatimukset sisältäviä sopimus- tai muita järjestelyjä euroalueen arvopaperikaupan selvitysjärjestelmän operaattorin kanssa. Jos asetuksen (EU) N:o 909/2014 III osastossa vahvistettua toimilupamenettelyä ei ole euroalueen arvopaperikeskuksen osalta saatu päätökseen, a ja b kohtaa ei sovelleta. Tällaisessa tilanteessa kyseisen arvopaperikeskuksen operoiman arvopaperikaupan selvitysjärjestelmän tulee olla hyväksytysti arvioitu asiakirjan ”Framework for the assessment of securities settlement systems and links to determine their eligibility for use in Eurosystem credit operations” mukaisesti. Asiakirja on tammikuulta 2014 ja se on julkaistu EKP:n verkkosivuilla. 2. Eurojärjestelmä määrittää suoran tai ketjutetun linkin kelpoisuuden seuraavien kriteereiden perusteella: a) suora linkki tai ketjutetun linkin tapauksessa jokainen sen taustalla olevista suorista linkeistä on asetuksessa (EU) N:o 909/2014 vahvistettujen vaatimusten mukainen, b) kansalliset keskuspankit niissä jäsenvaltioissa, joihin sijoittava arvopaperikaupan selvitysjärjestelmä, mahdollinen välittävä arvopaperikaupan selvitysjärjestelmä ja liikkeeseen laskeva arvopaperikaupan selvitysjärjestelmä ovat sijoittautuneet, ovat laatineet ja ylläpitävät asianmukaisia, jaksossa II vahvistetut eurojärjestelmän vaatimukset kattavia sopimus- tai muita järjestelyjä euroalueen arvopaperikaupan selvitysjärjestelmän operaattoreiden kanssa; c) eurojärjestelmä on arvioinut linkissä mukana olevien sijoittavan arvopaperikaupan selvitysjärjestelmän, välittävän arvopaperikaupan selvitysjärjestelmän ja liikkeeseen laskevan arvopaperikaupan selvitysjärjestelmän hyväksyttäviksi. Jos asetuksen (EU) N:o 909/2014 III osastossa vahvistettua toimilupamenettelyä ei ole linkissä mukana olevan arvopaperikaupan selvitysjärjestelmää operoivan arvopaperikeskuksen osalta saatu päätökseen, a–c kohtaa ei sovelleta. Tällaisessa tilanteessa kyseisen linkissä mukana olevan, arvopaperikaupan selvitysjärjestelmää operoivan arvopaperikeskuksen tulee sen sijaan olla hyväksytysti arvioitu asiakirjan ”Framework for the assessment of securities settlement systems and links to determine their eligibility for use in Eurosystem credit operations” mukaisesti. Asiakirja on tammikuulta 2014 ja se on julkaistu EKP:n verkkosivuilla. 3. Ennen sellaisen suoran tai ketjutetun linkin kelpoisuuden määrittämistä, jossa on mukana yksi tai useampi arvopaperikaupan selvitysjärjestelmä, jota operoi sellaiseen Euroopan talousalueen valtioon, jonka rahayksikkö ei ole euro, sijoittautunut arvopaperikeskus tai sellaisen ETA-maan kansallinen keskuspankki tai julkinen laitos, jonka rahayksikkö ei ole euro (jäljempänä ’euroalueen ulkopuolinen ETA-maan arvopaperikaupan selvitysjärjestelmä’, jota operoi ’arvopaperikaupan selvitysjärjestelmän euroalueen ulkopuolisen ETA-maan operaattori’), eurojärjestelmä suorittaa liiketoiminta-analyysin, jossa otetaan huomioon mm. kyseisissä arvopaperikaupan selvitysjärjestelmissä liikkeeseen laskettujen tai säilytettyjen vakuuskelpoisten omaisuuserien arvo. 4. Jos liiketoiminta-analyysin tulos on myönteinen, eurojärjestelmä määrittää linkin kelpoisuuden, jossa on mukana euroalueen ulkopuolisen ETA-maan arvopaperikaupan selvitysjärjestelmä, seuraavien kriteereiden perusteella: a) Linkissä mukana olevat, arvopaperikaupan selvitysjärjestelmän euroalueen ulkopuolisen ETA-maan operaattorit ja itse linkki täyttävät asetuksessa (EU) N:o 909/2014 vahvistetut vaatimukset. b) Suorien linkkien osalta sen jäsenvaltion kansallinen keskuspankki, jossa sijoittava arvopaperikaupan selvitysjärjestelmä toimii, on laatinut ja ylläpitää asianmukaisia sopimus- tai muita järjestelyjä sijoittavan arvopaperikaupan selvitysjärjestelmän euroalueen operaattorin kanssa. Näissä sopimus- tai muissa järjestelyissä on asetettava euroalueen arvopaperikaupan selvitysjärjestelmän operaattorille velvoite panna täytäntöön II jaksossa vahvistetut säännökset oikeudellisissa järjestelyissä, jotka sillä on liikkeeseen laskevan arvopaperikaupan selvitysjärjestelmän euroalueen ulkopuolisen ETA-maan operaattorin kanssa. Ketjutettujen linkkien osalta kaikkien sellaisten taustalla olevien suorien linkkien, joissa euroalueen ulkopuolisen ETA-maan arvopaperikaupan selvitysjärjestelmä toimii liikkeeseen laskevana arvopaperikaupan selvitysjärjestelmänä, on täytettävä b alakohdan ensimmäisessä alakohdassa oleva kriteeri. Sellaisessa ketjutetussa linkissä, jossa sekä välittäjänä toimiva arvopaperikaupan selvitysjärjestelmä että liikkeeseen laskeva arvopaperikaupan selvitysjärjestelmä ovat euroalueen ulkopuolisen ETA-maan arvopaperikaupan selvitysjärjestelmiä, sen jäsenvaltion kansallinen keskuspankki, jossa sijoittava arvopaperikaupan selvitysjärjestelmä toimii, on laadittava ja ylläpidettävä asianmukaisia sopimus- tai muita järjestelyjä sijoittavan arvopaperikaupan selvitysjärjestelmän euroalueella olevan operaattorin kanssa. Näissä sopimus- tai muissa järjestelyissä on vahvistettava ensinnäkin, että arvopaperikaupan selvitysjärjestelmän euroalueella olevan operaattorin on oikeudellisissa järjestelyissään välittävän arvopaperikaupan selvitysjärjestelmän euroalueen ulkopuolisen ETA-maan operaattorin kanssa pantava täytäntöön II jaksossa olevat säännökset, ja toiseksi, että välittävän arvopaperikaupan selvitysjärjestelmän euroalueen ulkopuolisen ETA-maan operaattorin on pantava täytäntöön II jaksossa olevat säännökset sopimus- tai muissa järjestelyissään liikkeeseen laskevan arvopaperikaupan selvitysjärjestelmän euroalueen ulkopuolisen ETA-maan operaattorin kanssa. c) Eurojärjestelmä on arvioinut kaikki linkissä mukana olevat arvopaperikaupan selvitysjärjestelmät hyväksytyiksi. d) Kansallinen keskuspankki siinä euroalueen ulkopuolisessa ETA-maassa, jossa sijoittava arvopaperikaupan selvitysjärjestelmä toimii, on sitoutunut raportoimaan tietoja vakuuskelpoisista omaisuuseristä, joilla käydään kauppaa hyväksytyillä kotimaisilla markkinoilla eurojärjestelmän määrittelemällä tavalla. Jos asetuksen (EU) N:o 909/2014 II osastossa vahvistettua toimilupamenettelyä ei ole saatu päätökseen linkissä mukana olevaa sijoittavaa arvopaperikaupan selvitysjärjestelmää, välittävää arvopaperikaupan selvitysjärjestelmää tai liikkeeseen laskevaa arvopaperikaupan selvitysjärjestelmää operoivan arvopaperikeskuksen osalta, a–d alakohtaa ei sovelleta. Tällaisessa tilanteessa linkin, johon osallistuu tällaisen arvopaperikeskuksen operoima arvopaperikaupan selvitysjärjestelmä, kelpoisuus tulee sen sijaan arvioida hyväksytysti soveltaen tammikuussa 2014 laadittua asiakirjaa ”Framework for the assessment of securities settlement systems and links to determine their eligibility for use in Eurosystem credit operations”. II. EUROJÄRJESTELMÄN VAATIMUKSET 1. Arvopaperikaupan selvitysjärjestelmän operaattorin on oikeudellisen luotettavuuden varmistamiseksi viittaamalla oikeudellisesti sitoviin asiakirjoihin, kuten asianmukaisesti laadittuun sopimukseen tai asianomaisen arvopaperikaupan selvitysjärjestelmän operaattorin pakottaviin ehtoihin, tai muulla tavoin osoitettava sen jäsenvaltion kansalliselle keskuspankille, jossa kyseessä oleva arvopaperikaupan selvitysjärjestelmä toimii, että a) oikeuteen kyseisen arvopaperikaupan selvitysjärjestelmän operaattorin operoimassa arvopaperikaupan selvitysjärjestelmässä pidettyihin arvopapereihin, mukaan lukien arvopaperit, joita pidetään arvopaperikaupan selvitysjärjestelmän operaattorin operoimien linkkien kautta (linkitettyjen arvopaperikaupan selvitysjärjestelmien operaattoreiden ylläpitämillä tileillä pidetyt arvopaperit), sovelletaan ETA-valtion lakia; b) arvopaperikaupan selvitysjärjestelmän osallistujien oikeus kyseisessä arvopaperikaupan selvitysjärjestelmässä pidettyihin arvopapereihin on selkeä ja yksiselitteinen ja sisältää takeet siitä, ettei arvopaperikaupan selvitysjärjestelmän osallistuja altistu kyseisen arvopaperikaupan selvitysjärjestelmän operaattorin maksukyvyttömyydelle; c) jos arvopaperikaupan selvitysjärjestelmä toimii liikkeeseen laskevana selvitysjärjestelmänä, linkitetyn sijoittavan selvitysjärjestelmän oikeus liikkeeseen laskevassa arvopaperikaupan selvitysjärjestelmässä pidettyihin arvopapereihin on selkeä ja yksiselitteinen ja sisältää takeet siitä, ettei sijoittava arvopaperikaupan selvitysjärjestelmä eivätkä sen osallistujat altistu liikkeeseen laskevan arvopaperikaupan selvitysjärjestelmän operaattorin maksukyvyttömyydelle; d) jos arvopaperikaupan selvitysjärjestelmä toimii sijoittavana arvopaperikaupan selvitysjärjestelmänä, kyseisen arvopaperikaupan selvitysjärjestelmän oikeus linkitetyssä liikkeeseen laskevassa arvopaperikaupan selvitysjärjestelmässä pidettyihin arvopapereihin on selkeä ja yksiselitteinen ja sisältää takeet siitä, ettei sijoittava arvopaperikaupan selvitysjärjestelmä eivätkä sen osallistujat altistu liikkeeseen laskevan selvitysjärjestelmän operaattorin maksukyvyttömyydelle; e) kansallisen keskuspankin oikeutta arvopaperikaupan selvitysjärjestelmässä pidettyihin arvopapereihin ei rajoita sovellettavasta oikeudesta tai sopimusjärjestelystä johtuva panttioikeus tai muu vastaava mekanismi; f) arvopaperikaupan selvitysjärjestelmässä pidettyjen arvopapereiden vajauksen kohdistamisen menettely, erityisesti i) arvopaperikaupan selvitysjärjestelmän operaattorin, ii) arvopaperien säilyttämiseen osallistuvan kolmannen osapuolen tai iii) mahdollisen linkitetyn liikkeeseen laskevan arvopaperikaupan selvitysjärjestelmän maksukyvyttömyystilanteessa, on selkeä ja yksiselitteinen; g) arvopaperikaupan selvitysjärjestelmän oikeudelliseen säännöstöön perustuvat menettelyt, joita soveltaen arvopapereita koskevat vaateet toteutetaan, ovat selkeät ja yksiselitteiset; jos arvopaperikaupan selvitysjärjestelmä toimii sijoittavana arvopaperikaupan selvitysjärjestelmänä, sama koskee myös kaikkia muodollisuuksia, jotka on täytettävä suhteessa linkitettyyn liikkeeseen laskevaan arvopaperikaupan selvitysjärjestelmään. 2. Arvopaperikaupan selvitysjärjestelmän operaattorin on varmistettava, jos sen operoima arvopaperikaupan selvitysjärjestelmä toimii sijoittavana arvopaperikaupan selvitysjärjestelmänä, että linkkien kautta tapahtuvat arvopaperien siirrot ovat Euroopan parlamentin ja neuvoston direktiivissä 98/26/EY (2) tarkoitetulla tavalla lopullisia eli niitä ei voi peruuttaa, purkaa tai muulla tavoin kumota. 3. Arvopaperikaupan selvitysjärjestelmän operaattorin on varmistettava, jos sen operoima arvopaperikaupan selvitysjärjestelmä toimii liikkeeseen laskevana arvopaperikaupan selvitysjärjestelmänä, ettei se käytä kolmannen osapuolen asemassa olevaa yhteisöä, kuten pankkia tai mitä tahansa muuta osapuolta, joka ei ole liikkeeseenlaskijan tai liikkeeseen laskevan arvopaperikaupan selvitysjärjestelmän välisenä välittäjänä toimiva arvopaperikaupan selvitysjärjestelmä; vaihtoehtoisesti arvopaperikaupan selvitysjärjestelmän operaattorin on varmistettava, että arvopaperikaupan selvitysjärjestelmällä on suora tai ketjutettu linkki arvopaperikaupan selvitysjärjestelmään, jolla on tämä (uniikki ja suora) suhde. 4. Keskuspankkien tapahtumien selvitykseen käytettävien arvopaperikaupan selvitysjärjestelmien välisten linkkien käyttöä varten on oltava järjestelyt, jotka mahdollistavat keskuspankkirahassa tapahtuvan toimitus maksua vastaan -periaatteella toteutettavan päivänsisäisen selvityksen taikka päivänsisäisen vastikkeettoman selvityksen, joka on toteutettavissa joko reaaliaikaisena bruttoselvityksenä taikka eräajojen sarjana, jossa on päivänsisäinen lopullisuus. TARGET2-Securities-järjestelmässä tapahtuvan selvityksen ominaispiirteiden johdosta katsotaan, että tämä edellytys täyttyy sellaisten suorien ja ketjutettujen linkkien osalta, joissa kaikki linkkiin osallistuvat arvopaperikaupan selvitysjärjestelmät on integroitu TARGET2-Securities-järjestelmään. 5. Aukioloaikoja ja -päiviä koskevat seuraavat säännöt: a) arvopaperikaupan selvitysjärjestelmien ja sen linkkien on tarjottava selvityspalveluja kaikkina TARGET2:n pankkipäivinä; b) arvopaperikaupan selvitysjärjestelmän on toimittava suuntaviivojen EKP/2012/27 (3) liitteen II lisäyksessä V tarkoitetun päivän aikana tapahtuvan käsittelyn ajan; c) suoriin linkkeihin tai ketjutettuihin linkkeihin osallistuvien arvopaperikaupan selvitysjärjestelmien on mahdollistettava, että niiden osallistujat voivat ainakin klo 15.30 Keski-Euroopan aikaa (CET) (4) asti toimittaa selvitystoimeksiantoja, jotka toteutetaan saman päivän aikana toimitus maksua vastaan -periaatteella liikkeeseenlaskijan ja/tai (tarvittaessa) välittävän arvopaperikaupan selvitysjärjestelmän välityksellä; d) suoriin linkkeihin tai ketjutettuihin linkkeihin osallistuvien arvopaperikaupan selvitysjärjestelmien on mahdollistettava, että osallistujat voivat ainakin 16.00 Keski-Euroopan aikaa (CET) asti toimittaa selvitystoimeksiantoja, jotka toteutetaan saman päivän aikana vastikkeetta liikkeeseenlaskijan ja/tai (tarvittaessa) välittävän arvopaperikaupan selvitysjärjestelmän välityksellä. e) Arvopaperikaupan selvitysjärjestelmillä on oltava käytössään järjestelyjä, jotka varmistavat mahdollisuuden pidentää b–d kohdassa täsmennettyjä aukioloaikoja hätätilanteissa. TARGET2-Securities-järjestelmässä tapahtuvan selvityksen ominaispiirteiden johdosta katsotaan, että tämä edellytys täyttyy TARGET2-Securities-järjestelmään integroitujen arvopaperikaupan selvitysjärjestelmien osalta sekä suorien ja ketjutettujen linkkien osalta, joissa kaikki linkkiin osallistuvat arvopaperikaupan selvitysjärjestelmät on integroitu TARGET2-Securities-järjestelmään. III. HAKUMENETTELY 1. Arvopaperikaupan selvitysjärjestelmien euroalueen operaattorit, joiden tarkoituksena on, että niiden palveluja käytetään eurojärjestelmän luotto-operaatioissa, toimittavat hyväksyttävyysarviointia koskevan hakemuksen sen jäsenvaltion kansalliselle keskuspankille, johon arvopaperikaupan selvitysjärjestelmä on sijoittautunut. 2. Linkkien osalta, mukaan lukien linkit, joissa on mukana euroalueen ulkopuolisen ETA-maan arvopaperikaupan selvitysjärjestelmä, sijoittavan arvopaperikaupan selvitysjärjestelmän operaattori toimittaa hyväksyttävyysarviointia koskevan hakemuksen sen jäsenvaltion kansalliselle keskuspankille, jossa sijoittava arvopaperikaupan selvitysjärjestelmä toimii. 3. Eurojärjestelmä voi hylätä hakemuksen tai – jos arvopaperikaupan selvitysjärjestelmä tai linkki on jo hyväksytty – peruuttaa hyväksynnän tilapäisesti tai pysyvästi, jos a) yksi tai useampi I jaksossa säädetystä kelpoisuusehdoista ei täyty; b) arvopaperikaupan selvitysjärjestelmän tai linkin käyttö saattaisi vaarantaa eurojärjestelmän luotto-operaatioiden tehokkuuden tai turvallisuuden ja saattaisi eurojärjestelmän alttiiksi taloudellisten tappioiden riskille tai sen muutoin varovaisuussyistä katsotaan aiheuttavan riskejä. 4. Eurojärjestelmän päätös arvopaperikaupan selvitysjärjestelmän tai linkin hyväksyttävyydestä annetaan tiedoksi sille arvopaperikaupan selvitysjärjestelmän operaattorille, joka toimitti hyväksyttävyysarviota koskevan hakemuksen. Eurojärjestelmä perustelee mahdolliset kielteiset päätökset. 5. Arvopaperikaupan selvitysjärjestelmää tai linkkiä saa käyttää eurojärjestelmän luotto-operaatioissa, kun se on julkaistu hyväksyttyjen arvopaperikaupan selvitysjärjestelmien ja hyväksyttyjen linkkien listalla EKP:n verkkosivuilla.